Ярмошына: Альтэрнатыўным кандыдатам не хапіла палітычнай вядомасьці
Кампанія-2015 Ярмошына: Альтэрнатыўным кандыдатам не хапіла палітычнай вядомасьці 12 кастрычнік 2015, 13:16
Альтэрнатыўным кандыдатам у прэзыдэнты не хапіла «палітычнай вядомасьці, пазнавальнасьці ў грамадзтве». Такое меркаваньне выказала старшыня Цэнтравыбаркаму Лідзія Ярмошына 12 кастрычніка на прэс-канфэрэнцыі ў Менску.
Як перадае БелаПАН, паводле яе слоў, насельніцтва, калі разглядала варыянт галасаваньня не за дзейнага прэзыдэнта, часта не магло зрабіць свой выбар.
«Адсутнасьць аўтарытэту і папулярнасьці ў грамадзтве ў альтэрнатыўных кандыдатаў прывяла да таго, што пратэстнае галасаваньне было нават вышэйшае, чым працэнт галасоў, пададзеных у іх падтрымку», — адзначыла кіраўнік ЦВК.
На прэзыдэнцкіх выбарах перамог Аляксандар Лукашэнка, за якога, паводле папярэдніх зьвестак, прагаласавала 83,49% выбарцаў. Другое месца заняў «кандыдат „супраць усіх“» (6,4%) — дзякуючы высокаму пратэстнаму галасаваньню ў Менску (больш за 20%). За Тацяну Караткевіч, як паведаміў Цэнтравыбаркам, прагаласавалі 4,42% выбарцаў, за Сяргея Гайдукевіча — 3,32%, за Мікалая Ўлаховіча — 1,67%.
Ярмошына: Скаргаў ад кандыдатаў, якія прайгралі, не паступала
АБСЭ і ПАРЭ ацэньваюць выбары ў Беларусі. Жывая трансьляцыя Свабоды ад 14-й
У Караткевіч ёсьць тры дні, каб абскардзіць вынікі выбараў у ЦВК
Сёньня пройдуць 7 прэсавых канфэрэнцыяў па выбарах